Cuneiform Tablet TC 3 73
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma pá-pá-li-ma a-na i-na-a qí-bi-ma a-dí ma-lá ú šé-ni-šu a-šu-mì ša DUMU a-ni-nim áš-pu-ra-kum ù a-na-kam-ma a-ta-wa-kum a-ta mì-ma-ša-ma ú-lá ta-áš-pu-ra-ma úz-ni ú-lá ta-áp-té ù dan-a-šùr ša na-pá-áš-tí-a me-et ù ba-lá-aṭ ú-lá i-de₈ i-na ṣí-ib-tí-šu a mu-a-at a-ta lá tí-de₈-e ki-ma a-lá-an dan-a-šùr ma-ma-an lá i-šu-ú a-ḫi a-ta be-lí a-ta ki-ma a-na-ku a-na té-er-tí-kà dan-ni-iš-ma na-aḫ-da-ku-ni ù ta-pá-am-ma lá i-šu-ú a-ta-ma tí-de₈-e i-ḫi-id-ma gi-mì-lam ra-bi-a-am i-ṣé-ri-a šu-ku-un i-na {d}UTU-ši ṭup-pí <big_gap> ta-ša-me-ú a-ṣé-er na-áš-pé-er-tí-kà ù a-ta a-wa-tim ma-ar-ṣa-tim té-er-ta-kà a-ṣé-er DUMU a-ni-nim li-li-ik-ma KÙ.BABBAR ší-im AN.NA-ki-a ù ṣú-ba-tí-a li-ik-nu-uk-ma a-na dan-a-šùr li-ip-qí-id-ma li-iṭ-ru-da-šu ú-lá šu-ma <big_gap>-<big_gap> ḫa-ni lu i-de₈ šu-un-ku dan-a-šùr a-ṣé-ri-kà li-tal-kam ṭur₄-da-šu AN.NA ša ú-šé-bi₄-lu-šu-ni KÙ.BABBAR É DAM.GÀR a ṣí-ib-tim al-qé ṣí-ib-tum i-ma-id-ma li-bi i-ma-ra-aṣ a-ḫi a-ta 6 TÚG ša be-ú-lá-at ki-tám-be-el-<gap> <big_gap> <gap>-a ù ma-num-ki-{d}IŠKUR a-na en-um-a-šur DUMU šu-{d}EN.LÍL áp-qí-id mì-šu ša ta-áš-pu-ra-ni um-ma a-ta-ma ma-num-ki-{d}IŠKUR 1 TÚG il₅-té-qé ù 1 TÚG SIG₅ il₅-qé-ma ma-ṭí-a-am i-dí-i ṣú-ba-tí a-na kà-ṣa-re-e ú-ta-na-šu-ru a-ta-ma mì-šu-um a-na en-um-a-šùr ta-áš-ta-pu KÙ.BABBAR ší-im-šu-nu šu-ul-ṭá-am a-ḫi a-ta a-na-ku a-na té-er-tí-kà na-aḫ-da-ku a-ma-kam šu-a-nim ša-il₅ lu-qú-tám iš-tù MU.3.ŠÈ a-dí-na-kum u₄-ma-am 4 ma-na KÙ.BABBAR na-zi tù-šé-bi-lam mì-šu-um tù-ḫa-ra-ṣa-ni <big_gap> i-ma-tí-ma a-wa-tí a-na li-bi₄-kà i-ma-qú-ut ù i-ma-tí-ma li-ba-am ki-ma e-ba-ru-tim ta-da-nam a-ma-tí-ma du-mu-kà a-ma-ar ma-lá an-ḫa-ku-ni ù a šu-mì-kà KÙ al-pu-ta-ku-ni a-ta-ma tí-de₈-e ma-nim <gap> ni <gap> lu-lá-pì-ta-kum a-ḫi a-ta ší-im AN.NA KÙ.BABBAR ga-me-ra-ma i-na pá-ni-ú-tim gi-im-lá-ni